Khomishini ya Madlanga

Khomishini ya Vhuhaṱuli ya Ṱhoḓisiso ha Vhugevhenga, U Dzhenelela ha Poḽotiki, na Tshanḓa nguvhoni kha Sisiṱeme ya Vhulamukanyi ha Vhugevhenga, ine ya ḓivhiwa khwine sa Khomishini ya Madlanga, ndi ṱhoḓisiso ya tshitshavha yo ḓivhadzwaho nga Ṱhafamuhwe 2025 nga Muphuresidennde Vho Cyril Ramaphosa nahone yo rangwa phanḓa nga muhaṱuli wa kale  Vho Mbuyiseli Madlanga  u itela u ṱoḓisisa milandu ya u pomoka kana i songo khwathisedzwaho . Milandu iyo i khou bviselwa khagala nga mudzhenerala Vho Nhlanhla Mkhwanazi zwi tshi kwamana na tshanḓa nguvhoni vhukati ha vhorapolotiki, mapholisa mahulwane, vhatshutshisi, vhashumi na vha vhuṱoli na zwipiḓa zwa vhuhaṱuli, Afrika Tshipembe .https://www.news24.com/southafrica/news/live-madlanga-commission-mkhwanazi-in-witness-box-20250917-0417   

I khou rangwa phanḓa nga Muhaṱuli wa kale wa khothe ya Ndayotewa  Vho Mbuyiseli Madlanga . U thetsheleswa ha milandu ho thoma nga ḽa 17 Tshimedzi 2025 nga vhuṱanzi ha Lieutenant General Nhlanhla Mkhwanazi, he vha ṱalutshedza mavharivhari avho nga vhuḓalo na u ṋetshedza vhuṱanzi he vha vha vhe naho, nga tshivhumbeo tsha maṅwalo, vhudavhidzani, na mivhigo, vhukati ha vha pomokedzwa, u itela u khwaṱhisedza vhungoho ha mavharivhari avho.   

O tevhelaho hu tshibva  Vho Mkwanazi, ho vha Khomishinari wa Lushaka wa Tshumelo ya Mapholisa ya Afrika Tshipembe, Dzhenerala Vho Fannie Masemola vhe vha ṋea vhuṱanzi kha Khomishini ya Madlanga nga ḽa 22 Khubvumedzi 2025 ngei Pretoria .  

Nga dzi 29 Khubvumedzi 2025, muhulwane wa Vhuṱoli ha Vhugevhenga Vho Dumisani Khumalo vho ṋetshedza  mafhungo nga vhudalo uri zwiito izwi zwitovha na tshigwada tsho dzudzanyeaho  tsha vhugevhenga. Tshigwada itsho tshi vhidzwa upfi "Big Five". Vho amba nga ha Cartel, ine ya vha Gauteng, ine ya khou humbulelwa uri i khou shela mulenzhe kha sekithara dzo fhambanaho dza vhugevhenga ho dzudzanywaho, hu tshi katelwa na u rengisa zwidzidzivhadzi, u dzhia vhathu nga nḓila i si yavhuḓi, vhufhura ha thandela, na u vhulaha vhathu nga thendelano.

Bugu Tshumiswa

Category:Tshanda nguvhoni na vhufhura nga vharanga phanda